b'\n_START_ARTICLE_\nN\xc3\xb3regs konungatal\n_START_PARAGRAPH_\nN\xc3\xb3regs konungatal, det vil si Liste over Norges konger, er til tross for sin prosaiske tittel et islandsk skaldekvad. Det ble diktet rundt \xc3\xa5r 1190 og er blitt bevart i manuskriptet Flateyboka fra 1300-tallet. Kvadet er basert p\xc3\xa5 et historisk verk av S\xc3\xa6mund Frode som siden har g\xc3\xa5tt tapt, men kvadet vitner om rekkevidden av S\xc3\xa6mund Frodes arbeid. Antagelig deler kvadet de viktigste punktene i hans arbeid, spesielt dens kronologiske informasjonen._NEWLINE_Kvadet, som best\xc3\xa5r av 83 vers, ble diktet for det betydningsfulle islandske h\xc3\xb8vdingen J\xc3\xb3n Loftsson, som var f\xc3\xb8dt i Norge og hans mor var datter av kong Magnus Berrf\xc3\xb8tt.J\xc3\xb3n var selv fosterfar til Snorre Sturlason. Hensikten med kvadet var \xc3\xa5 feire Jon Loptssons avstamming til den norske kongs\xc3\xa6tten. Kvadet er modellert etter tidligere genealogiske kvad som H\xc3\xa1leygjatal og Ynglingatal. N\xc3\xb3regs konungatal deler versem\xc3\xa5let kvi\xc3\xb0uh\xc3\xa1ttr med disse. Kvadet starter med Halvdan Svarte, og tar for seg de norske kongene frem til Sverre Sigurdsson (konge 1177-1202). De siste ti versene handler om Jon og hans avstamning fra kong Magnus.'